《清平乐 为湖帆题所南翁画兰，用玉田韵》
清代·朱祖谋

劫馀花叶。楚畹容光别。露泣烟啼那可说。不受等閒风月。

芳魂零落荒山。根荄终古相关。好伴一编心史，长留沈恨人閒。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。